sagorsarker/bangla-wikipedia huggingface dataset:
২০০০ গ্রীষ্মকালীন অলিম্পিকে ভুটান

ভুটান অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিকে প্রতিদ্বন্দ্বিতা করে।
তাদের পঞ্চম অলিম্পিক তীরন্দাজী প্রতিযোগিতায় ভুটান ১ জন পুরুষ এবং ১ জন মহিলা প্রেরণ করে। তারা একটি ম্যাচও জয়লাভ করতে পারেনি।
দার্জিলিং মেল

দার্জিলিং মেল হলো পূর্ব ভারতের একটি কিংবদন্তি ট্রেন। ট্রেনটির পরিসেবা স্বাধীনতার আগে শুরু হয়েছিল এবং বর্তমানেও এটি চলমান। এটি উত্তরবঙ্গের উপ-হিমালয় ও তরাই এলাকার সঙ্গে দক্ষিণবঙ্গে রাজধানী কোলকাতার মধ্যে সংযোগকারী প্রধান ট্রেন। এই ট্রেনটি শিয়ালদহ-নিউ জলপাইগুড়ি রুটে চলাচল করে। ১২৩৪৩ শিয়ালদহ-নিউ জলপাইগুড়ি দার্জিলিং মেল রাত ১০:১৫ মিনিটে শিয়ালদহ স্টেশন থেকে ছেড়ে পরেরদিন সকাল ০৮:০০ মিনিটে নিউ জলপাইগুড়ি পৌঁছয় এবং ১২৩৪৪ নিউ জলপাইগুড়ি-শিয়ালদহ দার্জিলিং মেল রাত্রি ০৭:৪৫ মিনিটে নিউ জলপাইগুড়ি থেকে ছেড়ে পরেরদিন সকাল ০৫:৩০ মিনিটে শিয়ালদহ স্টেশনে পৌঁছয়। যাত্রাপথে ৪টি স্টেশনে ট্রেনটি দাঁড়ায়, সেগুলি হলো- কিশান্গঞ্জ, মালদহ টাউন, বোলপুর শান্তিনিকেতন এবং বর্ধমান।
ব্রিটিশ আমলে উত্তরবঙ্গ থেকে সমস্ত সংযোগ ইস্ট বেঙ্গল এর মাধ্যমে ছিল। ১৮৭৮ সাল থেকে কলকাতা থেকে শিলিগুড়ির মধ্যে রেল রুট টি ছিল দুই ভাগে। এটির প্রথম ভাগে ছিল ইস্টার্ন বেঙ্গল রেলওয়ে বরাবর একটি ১৮৫ কিলোমিটার এর যাত্রা কলকাতা স্টেশন (পরে নাম পালটে শিয়ালদহ হয়) থেকে পদ্মা নদীর দক্ষিণ তীরে অবস্থিত দামূখদিয়াহ ঘাট অবধি। তারপর ফেরি করে নদী পার করে দ্বিতীয় ভাগের যাত্রা শুরু হত যেটা পদ্মার উত্তর তীরে অবস্থিত সরাঘাট থেকে শিলিগুড়ি অবধি ৩৩৬ কিলোমিটার এর দুরত্ব, নর্থ বেঙ্গল রেলওয়ের মিটার গেজ লাইন এর মাধ্যমে সম্পূর্ণ করত।
পদ্মার ওপর ১.৮ কিলোমিটার দীর্ঘ লম্বা হার্ডিঞ্জ ব্রিজ, ১৯১২ সালে তৈরী করা হয়। ১৯২৬ সালে এই সেতুর উত্তরে মিটার-গেজ সেকশন টা ব্রডগেজ এ রূপান্তরিত করা হয় এবং তাই সমগ্র কলকাতা-শিলিগুড়ি রুট ব্রডগেজ হয়ে ওঠে। রুট টা তখন এরম চলাচল করত: শিয়ালদহ- রানাঘাট - দর্শনা - ভেড়ামারা - হার্ডিঞ্জ ব্রিজ - ঈশ্বরদী - সান্তাহার - হিলি - পার্বতীপুর - নীলফামারী - হলদিবাড়ি - জলপাইগুড়ি - শিলিগুড়ি।
দার্জিলিং মেল, ভারত বিভাগের এর আগে থেকেই এই রুট এর উপর চলাচল করত। এমনকি ভারত বিভাগের পর এটা কিছু বছর ধরে এই রুট উপর চলাচল করেছে। এটি অসম মেল এর সাথে সংযোগ স্থাপন করত যেটা ভারত বিভাগের এর আগে সান্তাহার থেকে গুয়াহাটি অবধি চলাচল করত।
১৯৪৭ সালে ভারত বিভাগের পর কলকাতা ও শিলিগুড়ি সংযোগ ক্ষেত্রে প্রধান বাধা হয়ে দাড়িয়েছিল একটি কারণ যেটা হলো পশ্চিমবঙ্গে বা বিহারে গঙ্গা জুড়ে কোন ব্রিজ ছিল না। শিলিগুড়ি অবধি একটি সাধারণত গ্রহণযোগ্য রুট ছিল সাহিবগঞ্জ লুপ এর মাধ্যমে সাকরিগালি অবধি এবং কখনও কখনও সাহিবগঞ্জ ঘাট অবধি| ফেরি করে গঙ্গা পার করে মনিহারী ঘাট। তারপর মিটার গেজ এ কাটিহার এবং বার্সই এর মাধ্যমে কিষণগঞ্জ এবং অবশেষে ন্যারো গেজ এ শিলিগুড়ি। ১৯৪৯ সালে কিষাণগঞ্জ-শিলিগুড়ি বিভাগ টি মিটার গেজ এ রূপান্তরিত হয়।
১৯৬০ এর দশকের প্রথম দিকে যখন ফারাক্কা বাঁধ নির্মাণ করা হচ্ছিল, তখন আরো একটি আমূল পরিবর্তন করা হয়। ভারতীয় রেল কলকাতা থেকে একটি নতুন ব্রডগেজ রেল লিংক তৈরি করে এবং শিলিগুড়ি টাউন এর দক্ষিণ দিকে একটি গ্রীনফিল্ড সাইটে একটি সম্পূর্ণ নতুন ভাবে ব্রডগেজ স্টেশন নির্মাণ করে যার নাম নিউ জলপাইগুড়ি।
২,২৪০ মিটার (৭,৩৫০ ফুট) লম্বা ফারাক্কা বাঁধ, গঙ্গার ওপর দিয়ে একটি রেল সহ রাস্তা'র সেতু বহন করে। রেল সেতু টি ১৯৭১ সালে জনসাধারণের জন্য খোলা হয় যার ফলে বার্হারওয়া-আজিমগঞ্জ-কাটোয়া লুপ লাইন টি সংযুক্ত হয় মালদহ টাউন, নিউ জলপাইগুড়ি এবং উত্তরবঙ্গের অনন্য রেল স্টেশন এর সাথে। তারপর থেকে দার্জিলিং মেল, হাওড়া-নিউ জলপাইগুড়ি লাইন ব্যবহার করে আসছে।
অ

অ (আধ্বব: , ) হলো বাংলা লিপির প্রথম স্বরবর্ণ এবং ১ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘অ’ হলো একটি পূর্ণমাত্রাযুক্ত স্বরবর্ণ। ‘অ’ এর দুইটি রূপ রয়েছে, অ এবং অ’, যেখানে অ’ বর্ণটি শুধুমাত্র অসমীয়া বর্ণমালায় ব্যবহার করা হয়। অ বর্ণের উচ্চারণ ২ রকম। যথা:- 'অ' এবং "ও"
অ (অন্‌) অব্য এটি নঞ্‌ অব্যয়ের রূপান্তর হয়ে ‘ন’=‘অ’ হয়। এর পরবর্তী শব্দের প্রথম অক্ষর স্বরবর্ণ হলে ‘অ’ এর স্থলে ‘অন’ হয়।
সাধারণত ‘অ’ বর্ণটি উচ্চারণ প্রকাশ করে। তবে কিছু ক্ষেত্রে বর্ণটি উচ্চারণও প্রকাশ করতে পারে। বাংলা বর্ণমালায় বর্ণটি একই সঙ্গে উভয় উচ্চারণ প্রকাশ করলেও অসমীয়া ভাষাতে উচ্চারণের জন্য অ বর্ণের একটি রূপ অ’ এর ব্যবহার রয়েছে। অ’ বর্ণের কারচিহ্ন হচ্ছে: ’। উদাহরণ: হ’লে (অসমীয়া) ~ হলে (বাংলা)।
মৈথিলী ভাষা বাংলা ও কৈথী উভয় লিপি ব্যবহার করে লেখা হয়। তবে মৈথিলী ভাষার বাংলা লিপিতে ‘অ’ এর রূপ অন্য রকম হয় এবং এর উচ্চারণও ভিন্ন। বাংলা-ভিত্তিক মৈথিলী লিপিতে - এভাবে ‘অ’ লিখা হয় এবং এর উচ্চারণ ।
আ

আ (আধ্বব: বা ) হলো বাংলা লিপির দ্বিতীয় স্বরবর্ণ এবং ২য় বর্ণ। বাংলা লিপির স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘আ’ হলো একটি পূর্ণমাত্রাযুক্ত স্বরবর্ণ।
মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘আ’ এর রূপ অন্য রকম হয়। বাংলা-ভিত্তিক মৈথিলী লিপিতে - এভাবে ‘আ’ লিখা হয়।
আহমেদ রাজীব হায়দার

আহমেদ রাজীব হায়দার (মৃত্যু ১৫ই ফেব্রুয়ারি, ২০১৩) ছিলেন একজন বাংলাদেশি ব্লগার। পেশায় স্থপতি হায়দারের ব্লগের লেখাগুলিকে ২০১৩-র শাহবাগ আন্দোলন অন্যতম কারণ হিসেবে মনে করা হয়ে থাকে। ২০১৩ খ্রিষ্টাব্দের ১৫ই ফেব্রুয়ারি অজ্ঞাত পরিচয়ধারী একদল দুর্বৃত্ত হায়দারকে হত্যা করেন।
২০১৩ খ্রিষ্টাব্দের ১৫ই ফেব্রুয়ারি ঢাকার মিরপুর অঞ্চলে নিজস্ব বাসস্থান থেকে বের হওয়ার সময় আহমেদ রাজীব হায়দারকে আক্রমণ করে হত্যা করা হয়। তার দেহ এতটাই ক্ষতবিক্ষত করে দেওয়া হয়, যে তার পরিবার ও আত্মীয়রা তার দেহ শনাক্ত করতে অক্ষম হন। পরের দিন তার মরদেহ শাহবাগ স্কোয়ারে লক্ষাধিক মানুষের প্রতিবাদস্থলে নিয়ে যাওয়া হয়। প্রধানমন্ত্রী শেখ হাসিনা পলাশনগরে তার পরিবারের সঙ্গে সাক্ষাৎ করে দ্রুত পদক্ষেপের প্রতিশ্রুতি দেন।
২রা মার্চ, বাংলাদেশ গোয়েন্দা ব্যুরোর তথ্য অনুযায়ী জানা যায়, "আনসারুল্লা বাঙালি" নামক একটি সদ্যপ্রতিষ্ঠিত কট্টরপন্থী সংগঠনের পাঁচজন এই হত্যাকাণ্ড পরিচালনা করে। ফয়সল বিন নাঈম, মাকসুদুল হাসান অনিক, এহসান রেজা রহমান, নাঈম শিকদার ইরাদ ও নাফিজ ইমতিয়াজ নামক পাঁচজন ছাত্র ম্যাজিস্ট্রিটের সামনে এই ঘটনার দায়ভার স্বীকার করেন।
কাঁচ সৈকত, (ফোর্ট ব্রাগ, ক্যালিফোর্নিয়া)

কাচ সৈকত হচ্ছে ম্যাককেরিচার প্রাদেশিক উদ্যানের ভিতরে ফোর্ট ব্রাগ, ক্যালিফোর্নিয়ার পাশে একটি সৈকত। শহরের উত্তর পাশে সমুদ্রতীরের নিকটে বছরের পর বছর আবর্জনা ফেলার কারণে এখানে প্রচুর সামুদ্রিক কাচ সৃষ্টি হয়। সৈকতের বালুকা বেলায় অজস্র বর্ণীল স্বচ্ছ প্রাকৃতিক পাথর এমনভাবে ছড়িয়ে ছিটিয়ে রয়েছে, দেখে মনে হবে যেন যায়গাটা মহামুল্যবান রত্ন রাজির একটি স্বপ্নের দেশ। হাজার হাজার রঙীন কাচের টুকরোর কার্পেট কেউ যেন কেউ পুরো সৈকতময় বিছিয়ে রেখেছেন। রৌদ্রকোজ্জ্বল দিনে সূর্যের আলোতে এই পাথরগুলো ঝলমলে হয়ে চোখ ধাঁধানো অপার এবং স্বপ্নিল এক সৌন্দর্যের সৃষ্টি করে।
কতিপয় বিপদাপন্ন এবং সংরক্ষিত স্থানীয় উদ্ভিদ এই কাচের সৈকতে পাওয়া যায়, এদের মধ্যে হাইব্রিড মেঞ্জেই'র দেয়াল ফুল উল্লেখযোগ্য।
ক্যোকো ফুকুদা

ফুকুদার জন্ম জাপানের টোকিওতে।এবং তিনি সেখানে বড় হয়েছেন।তার একটি ছোট বোন আছে।
তিনি ১৯৮৭ সালে টেলিভিশন নাটক সোরে গা কোতে দা তে ক্যাজুও হিসেবে অভিনয় কর্মজীবন শুরু করে। তিনি ১৯৯৯ সালের রিং ২ চলচ্চিত্রের মাধ্যমে চলচ্চিত্রে অভিনয় শুরু করেন।এরপরে তিনি স্কুল ডে অব ডেথ চলচ্চিত্র অভিনয় করেন।এটি ২০০০ সালে মুক্তি পায়।ঐ একই বছরে তি নি হিরোশিকি হাই স্কুল থেকে স্নাতক লাভ করেন।
২০০২ সালে তিনি ডল নামক চলচ্চিত্রে হারুনা হিসেবে অভিনয় করেন।তিনি জে পপ সঙ্গীত গায়কা।তার প্রথম ২টি অ্যালবাম হল দ্য লাস্ট ফ্রুট এবং ডেয়ার।২টি ১৯৯৯ সালে মুক্তি পায়।
আন্তর্জাতিক বিজ্ঞান অলিম্পিয়াড

আন্তর্জাতিক বিজ্ঞান অলিম্পিয়াড হল বিজ্ঞানের নানা শাখাভিত্তিক বার্ষিক প্রতিযোগিতার একটি তালিকা, যেগুলো পৃথিবীর বিভিন্ন প্রান্তে অনুষ্ঠিত হয়ে থাকে। অংশগ্রহণকারী দেশের নিজস্ব জাতীয় অলিম্পিয়াডের মাধ্যমে বাছাইকৃত ৪-৬ জন কলেজগামী শিক্ষার্থীদের নিয়ে গঠিক একটি দল আন্তর্জাতিক প্রতিযোগিতাটিতে অংশগ্রহণ করে। ব্যতিক্রম হিসেবে আইওআই (IOI)-তে প্রতি দেশ থেকে ২টি দল অংশ নিতে পারে এবং আইজেএসও (IJSO) তে মাধ্যমিক শ্রেণির শিক্ষার্থীরা অংশ নেয়। প্রথমদিকে অলিম্পিয়াডগুলো শুধুমাত্র পূর্ব ব্লকভুক্ত দেশসমূহের মধ্যেই সীমাবদ্ধ থাকলেও ধীরে ধীরে তা সারা বিশ্বেই উন্মুক্ত হয়ে পড়ে। এখন পর্যন্ত মোট ১৩টি আইএসও (ISO) রয়েছেঃ
প্রতিটি অলিম্পিয়াডই পৃথক পৃথকভাবে নিজস্ব আয়োজনকারী কর্তৃক অনুষ্ঠিত হয়, যদিও একত্রে তাদেরকে "আইএসও" বলা হয়। আইএসও'র মূল উদ্দেশ্য হল বিজ্ঞানের উপরে নিজের ক্যারিয়ার গড়ে তুলতে আগ্রহী করে তোলা, পৃথিবীসেরা মেধাবীদের নিজেদের মধ্যে প্রতিযোগিতার মাধ্যমে বিভিন্ন দেশের শিক্ষাব্যবস্থার একটি তুলনামূলক আলোচনা করা।
যদিও মাধ্যমিক শ্রেণির শিক্ষার্থীদের কথা চিন্তা ক্রেই এই প্রতিযোগিতাগুলোকে প্রণয়ন করা হয়, তবুও এই প্রতিযোগিতার মান অনেক উঁচু। প্রকৃতপক্ষে বিভিন্ন দেশে আইএসও'র ভালো ফলাফল বিশ্ববিদ্যালয় পর্যায়ে বৃত্তিলাভের জন্য এবং ফেলোশীপের জন্য সহায়ক।
পূর্ব রাষ্ট্রজোট

পূর্ব রাষ্ট্রজোট বা পূর্ব ব্লক হল পূর্ব ইউরোপের সাম্যবাদী রাষ্ট্রসমূহের সম্মিলিত নাম। সাধারণভাবে সোভিয়েত ইউনিয়ন এবং ওয়ারশ চুক্তিভুক্ত দেশসমূহের জন্যেই এই নাম ব্যবহৃত হত। কমিউনিস্ট রাষ্ট্রজোট এবং সোভিয়েত রাষ্ট্রজোট নামগুলোও সোভিয়েত ইউনিয়নের মৈত্রীভুক্ত দেশসমূহের জন্য ব্যবহৃত হয়, যদিও এই নামগুলো কেন্দ্রীয় ও পূর্ব ইউরোপের বাইরের দেশগুলোকেও অন্তর্ভুক্ত করে।
আবদুস সোবহান রাহাত আলী উচ্চ বিদ্যালয়

আবদুস সোবহান রাহাত আলী উচ্চ বিদ্যালয় চট্টগ্রাম জেলার পটিয়া উপজেলা সদরে অবস্থিত একটি ঐতিহ্যবাহী উচ্চ বিদ্যালয়।
মুসলমান ছেলেদের শিক্ষার প্রসারে এই বিদ্যালয়টি ১৯১৪ সালে চট্টগ্রাম-এর পটিয়া সদরের শূন্য কিলোমিটারে শিক্ষানুরাগী মাওলানা আবদুস সোবহান কর্তৃক প্রতিষ্ঠিত হয়। প্রথমে এটি একটি ধর্মীয় মক্তব হিসেবে প্রতিষ্ঠিত হয়। দুষ্কৃতকারীরা মক্তব পুঁড়িয়ে দিলে মাওলানা আবদুস সোবহান মক্তবের পাশে অবস্থিত পটিয়া থানায় যান এবং দারোগা রাহাত আলীর সাথে এ ব্যাপারে কথা বলেন। মুসলিম ছেলেদের পড়াশোনার ব্যাপারে তার উৎকন্টার কথা জানান। এ কথা শুনে দারোগা রাহাত আলী মাওলানা আবদুস সোবহানকে তৎকালীন মুসলমানদের উন্নতির কথা বিবেচনা করে মক্তবের পরিবর্তে আধুনিক ইংরেজী বিদ্যালয় প্রতিষ্ঠার গুরুত্ব বুঝান; মাওলানা সাহেব ইংরেজী বিদ্যালয় প্রতিষ্ঠার জন্য আর্থিক অক্ষমতার ব্যাপারে জানালে রাহাত আলী দারোগা তাৎক্ষণিক নগদ ১ হাজার টাকা (রূপী) প্রদান করেন। পরে এটিকে উচ্চ ইংরেজী বিদ্যালয় হিসেবে উন্নীত করা হয়। ১৯১৭ সালে মাওলানা সাহেবের অনুরোধে তৎকালীন বিদ্যালয় পরিচালনা কমিটি প্রতিষ্ঠাতা হিসেবে রাহাত আলী দারোগার নাম অর্ন্তভুক্ত করে। এরপর থেকে অদ্যাবধি বিদ্যালয়টি ‘আবদুস সোবহান রাহাত আলী উচ্চ বিদ্যালয়’ হিসেবে পরিচিত হয়ে আসছে।
পটিয়া থানার ১০০ মিটারের মধ্যেই রয়েছে এই স্কুল।
৬টি ভবনের ৩০টি কক্ষে বিদ্যালয়ের শ্রেণী কার্যক্রম পরিচালিত হচ্ছে। বিজ্ঞান শিক্ষার জন্য রয়েছে সমৃদ্ধ পৃথক ২টি ল্যাব কক্ষ, যেখানে রসায়ন ও জীব বিজ্ঞান হাতে কলমে শিক্ষা দেয়া হয়। আধুনিক তথ্যপ্রযুক্তি শিক্ষার জন্য রয়েছে একটি সমৃদ্ধ আইসিটি ল্যাব।
স্কুলের ছাত্রদের জন্য ছাত্রাবাস নির্মাণাধীন।
৩.৫ একর জায়গার উপর বর্তমানে বিদ্যালয়ের কার্যক্রম চলছে। বিদ্যালয়ের সামনে ও পিছনে রয়েছে দু’টি মাঠ।
উচ্চ বিদ্যালয়- ক্লাস ৬ থেকে ১০ পর্যন্ত (বিজ্ঞান, ব্যবসায় শিক্ষা ও মানবিক বিভাগ)।
পাঠ্য বইয়ের বাইরে জ্ঞান অর্জনের জন্য রয়েছে একটি সমৃদ্ধ পাঠাগার কক্ষ।
বিজ্ঞান শিক্ষার জন্য রয়েছে সমৃদ্ধ পৃথক ২টি ল্যাব কক্ষ, যেখানে রসায়ন ও জীব বিজ্ঞান হাতে কলমে শিক্ষা দেয়া হয়। আধুনিক তথ্য প্রযুক্তি শিক্ষার জন্য রয়েছে পৃথক কম্পিউটার/আইসিটি ল্যাব। পাঠ্য বইয়ের বাইরে জ্ঞান অর্জনের জন্য রয়েছে একটি সমৃদ্ধ পাঠাগার কক্ষ। রয়েছে পৃথক অফিস কক্ষ। প্রধান শিক্ষকের জন্য রয়েছে সুবিশাল অফিস কক্ষ ও বিশ্রামাগার। শিক্ষকদের জন্য রয়েছে পৃথক কমন রুম। রয়েছে একটি নামায ঘর। বিদ্যালয়ের মাঝে পৃথক একটি অডিটোরিয়াম রয়েছে। যেখানে বছরব্যাপী অনুষ্ঠিত হয় সরকারি-বেসরকারি বিভিন্ন প্রোগ্রাম। তবে ইচ্ছে করলে বাইরের লোকজনও শর্ত সাপেক্ষে নির্দিষ্ট ফি’র বিনিময়ে অডিটোরিয়াম ব্যবহার করতে পারেন। একটি পৃথক বিল্ডিং-এ রয়েছে ছাত্রদের জন্য রয়েছে একাধিক শৌচালয়। এবং এখানে ছাত্রদের জন্য একটি মসজিদ আছে যেখানে ছাত্র এবং শিক্ষক এবং অন্যান্য লোকজন নামাজ পড়তে পারে ঃঃ।
কাপলস (উপন্যাস)

কাপল্‌স () ১৯৬৮ সালে প্রকাশিত মার্কিন উপন্যাস, যার রচয়িতা জন আপ্‌ডাইক্‌। ২০০৯ সালে, ইউএসএ টুডে উপন্যাসটিকে "টাইম ক্যাপসুল অফ দ্য এরা" হিসেবে সম্বোধন করেছে।
এই উপন্যাসটি ট্রাবক্সের ছোট্ট শহর ম্যাসাচুসেটসের দশ দম্পতির নৈমত্তিক জীবনাচারের ঘটনাকে উপজীব্য করে রচিত হয়েছে। লেখক এই উপন্যাসের রচনাকালীন সময়ে ইপ্সউইচ, ম্যাসাচুসেট্‌স এলাকায় বাস করতেন।
"কাপল্‌সের" বেশিরভাগ কাহিনী জুড়ে উনিশ শতকের ষাটের দশকের যৌনতার প্রতি একদিকে মার্কিন তুলানামুলক নমণীয় দৃষ্টিভঙ্গি এবং অন্যদিকে প্রোটেস্ট্যান্ট দৃষ্টিভঙ্গির মধ্যে এই যুগলদের অর্থাৎ চরিত্রের মানিয়ে নেয়ার চ্যালেঞ্জের প্রতি দৃষ্টিপাত করা হয়েছে। এই উপন্যাসে কিছুটা নিশ্চিন্তের ইঙ্গিত দেয়া হয়েছে যে, চরিত্রগুলো নিজেদের আনন্দটাকে প্রাধান্য দিয়েছে আর যার ফলশ্রুতিতে "জন্ম নিয়িন্ত্রণ" পদ্ধতির উন্নয়ন সম্ভব হয়েছে আর এর সাথে একটি চরিত্র একে "পোস্ট পিল প্যারাডাইস" হিসেবে উল্লেখ করা হয়েছে।
বিস্তৃত বর্ণনায় বইটি সমৃদ্ধ। ছান্দিক আর বাহ্যিক যৌনতার বর্ণনা এবং সময়ের সাথে সাঙ্গসিক হওয়ায় উপন্যাসটি দারুন ভাবে সমালোচিত হয়েছে। "টাইম সাময়িকী" আপ্‌ডাইকের এই উপন্যাসের প্রচ্ছদ প্রতিবেদন ছাপানোর পরিকল্পনা নিয়েছিল তা পড়ার আগেই, কিন্তু পরবর্তিতে তারা বিব্রত হয়েছে এবং আবিষ্কার করে যে, "উপন্যাসটি টাইম সোফানের যে উচ্চতায় আরোহণ করেছে, তারা আসলে ততটা পছন্দ করে নি"।
ফেনী সরকারি পলিটেকনিক ইনস্টিটিউট

﻿ফেনী পলিটেকনিক ইনস্টিটিউট () বাংলাদেশের সরকারী পলিটেকনিক সমূহের মধ্যে অন্যতম একটি। 
এই প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে। গণপ্রজাতন্ত্রী বাংলাদেশ সরকার এর শিক্ষা মন্ত্রণালয় এর আওতাধীন বাংলাদেশ কারিগরি শিক্ষা অধিদপ্তর এর অধীনে প্রশাসনিক ও ভর্তি কার্যক্রম এবং সিলেবাস প্রণয়ন, পরীহ্মা গ্রহণ ও সনদ প্রদান কার্যক্রম বাংলাদেশ কারিগরি শিক্ষা বোর্ড কর্তৃক পরিচালিত হচ্ছে।
ফেনী শহর হতে উত্তর-পূর্ব দিকে (সদর হাসপাতাল হতে আধা কিলোমিটার পূর্ব দিকে) পুরাতন ঢাকা-চট্টগ্রাম মহাসড়ক এর উত্তর পার্শ্বে ফেনী পৌরসভাধীন ফলেশ্বর মৌজায় প্রতিষ্ঠানটি অবস্থিত।
কারিগরি শিক্ষার সম্প্রসারণ ও মানোন্নয়নের মাধ্যমে দক্ষ মানব সম্পদ সৃস্টির লক্ষে ১৯৬৪ সালের ২৯ শে ফেব্রুয়ারি সিভিল ও মেকানিক্যাল টেকনোলজি দিয়ে ফেনী টেকনিক্যাল ইনস্টিটিউট যাত্রা শুরু করে। এরপর ১৯৭২ সালে পাওয়ার টেকনোলজি চালুর মাধ্যমে ফেনী টেকনিক্যাল ইনস্টিটিউট, ফেনী পলিটেকনিক ইনস্টিটিউট-এ রূপান্তরিত হয়। ১৯৭৮ সালে ইলেকট্রিক্যাল, ২০০২ সালে কম্পিউটার এবং ২০০৬ সালে এআইডিটি টেকনোলজি চালুর মাধ্যমে ফেনী পলিটেকনিক ইনস্টিটিউট বর্তমান রূপ ধারণ করে।
একটি দোতলা প্রশাসনিক ভবন, একটি তিন তলা একাডেমিক ভবন, প্রায় ২০ টি ওয়ার্কশপ, তিনটি আবাসিক হল, একটি ৬০০ আসন বিশিষ্ট অডিটোরিয়াম, একটি পুকুর, একটি মসজিদ, একাধিক খেলার মাঠ, অধ্যক্ষের বাংলো, শিক্ষক ও কর্মচারীদের একাধিক আবাসিক ভবন সহ অসংখ্য ফলজ, বনজ ও ভেষজ গাছ-গাছালীতে পরিপূর্ণ নয়নাভিরাম দৃশ্যের সৌন্দর্যমন্ডিত একটি ক্যাম্পাস। বর্তমানে সুশৃঙ্খলভাবে দুইটি রোভার ও একটি গার্লস-ইন-রোভার স্কাউট ইউনিট এর কার্যক্রম চলছে।
পেডিয়াট্রিক্স (গবেষণা পত্রিকা)

পেডিয়াট্রিক্স হল ১৯৪৮ সালের জানুয়ারি মাস থেকে মার্কিন শিশুরোগবিদ্যা একাডেমি কর্তৃক প্রকাশিত একটি চিকিৎসাবিজ্ঞানভিত্তিক পত্রিকা। ২০১৩ এর জার্নাল সাইটেশন রিপোর্ট অনুযায়ী পেডিয়াট্রিক্স তথা শিশুরোগবিদ্যা সংক্রান্ত ১১৭ টি জার্নালের মধ্যে 'ইমপ্যাক্ট'-এর বিচারে এটি দ্বিতীয় স্থান অধিকার করেছিল।
"পেডিয়াট্রিক্সের" প্রধান সম্পাদক হিসেবে কাজ করেছেনঃ
২০১২ গ্রীষ্মকালীন অলিম্পিকে ভুটান

ভুটান যুক্তরা্জ্যের লন্ডনে ২৭ জুলাই - ১২ আগস্ট ২০১২ পর্যন্ত অনুষ্ঠিত ২০১২ গ্রীষ্মকালীন অলিম্পিকে অংশগ্রহণ করে। দুইজন তীরন্দাজ এবং দু্ইজন শুটার এই প্রতিযোগিতায় অংশগ্রহণ করে।
ভুটানকে এই প্রতিযোগিতায় অংশগ্রহণ করার জন্য একটি ওয়াইল্ড কার্ড দেওয়া হয়। ২০১২ এর মে এ ভুটান অলিম্পিক কমিঠি ২৮ বছর বয়সী মহিলা তীরন্দাজ শেরাব যামকে প্রতিযোগিতায় অংশগ্রহণ করার জন্য মনোনীত করেন। শেরাবের কোচ ছিলেন শেরিং ছোদেন যিনি ২০০০ ও ২০০৪ অলিম্পিকে অংশগ্রহণ নেন।
জিসান আব্বাসি

জিসান আব্বাসি হলেন পাকিস্তান অন্ধ ক্রিকেটার। তিনি পাকিস্তানের জাতীয় ও আন্তর্জাতিক অন্ধ ক্রিকেট। তিনি অন্ধ ক্রিকেট দলের অধিনায়ক।
তিনি ২টি একদিনের আন্তর্জাতিক ম্যাচ এবং ১১টি টি২০ ম্যাচ খেলেছে। তিনি ২০০০ সালে আন্তজার্তিক ক্রিকেটে ডান হাতি ব্যাটসম্যান এবং বা হাতি ফাস্ট বোলার হিসেবে খেলার সুযোগ পান।
ঈ

ঈ (আধ্বব: ) হলো বাংলা লিপির চতুর্থ স্বরবর্ণ এবং ৪র্থ বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঈ’ হলো একটি পূর্ণমাত্রাযুক্ত স্বরবর্ণ।
মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ঈ’ এর রূপ অন্য রকম হয় এবং এর উচ্চারণও ভিন্ন। বাংলা-ভিত্তিক মৈথিলী লিপিতে - এভাবে ‘ঈ’ লিখা হয় এবং এর উচ্চারণ ।
রাইজ আপ ল্যাবস

রাইজ আপ ল্যাবস () বাংলাদেশের জাতীয় পুরষ্কারপ্রাপ্ত অন্যতম প্রধান মোবাইলভিত্তিক ভিডিও গেমস ও অ্যাপস তৈরিকারক প্রতিষ্ঠান। এর প্রধান কার্যালয় ঢাকার উত্তরাতে তিন নাম্বার সেক্টরের আলাউদ্দিন ভবনে। ২০০৯ সালে প্রতিষ্ঠিত হওয়া এই কোম্পানীটি এখন পর্যন্ত ট্যাপ ট্যাপ অ্যান্টস, রুফটপ ফ্রেঞ্জি, হাইওয়ে চেইজ সহ বেশ কয়েকটি জনপ্রিয় মোবাইল গেমস তৈরি করে বাংলাদেশ সহ সারা বিশ্বে নিজেদেরকে একটি মানসম্পন্ন গেম ডেভলপার কোম্পানী হিসেবে পরিচিত করেছে। তাদের তৈরিকৃত গেমস ও অ্যাপসগুলো আইওএস এবং অ্যান্ড্রয়েড দুই প্ল্যাটফর্মেই বিনামূল্যে পাওয়া যায়।
তাদের তৈরী সর্বাধিক জনপ্রিয় গেম ট্যাপ ট্যাপ অ্যান্টস এখন পর্যন্ত বিশ্বব্যাপী মোট ডাউনলোড করা হয়েছে ১৫ মিলিয়ন বার 
প্রতিষ্ঠানটি বর্তমানে বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস (বেসিস) এবং বাংলাদেশ কম্পিউটার সমিতি (বিসিএস) এর সদস্যপদ লাভ করেছে।
কয়েকজন তরুণের নেতৃত্বে ২০০৯ সালে রাইজ আপ ল্যাবসের পথচলা শুরু হয়। ছোটবেলা থেকেই গেমস খেলাটা তাদের নেশা ছিলো, আর নেশা কে পেশায় রূপান্তর করার প্রয়াস থেকেই রাইজ আপ ল্যাবসের প্রতিষ্ঠা। শুরুতেই তারা বড়ধরনের সাফল্য পায় তাদের তৈরি ট্যাপ ট্যাপ অ্যান্টস গেম দিয়ে। প্রথমদিকে তারা শুধুমাত্র আইওএস ভিত্তিক অ্যাপস এবং গেমস তৈরি করলেও পরবর্তীকালে অ্যান্ড্রয়েড এবং উইন্ডোজ প্ল্যাটফর্মের জন্যেও কাজ করে। তাদের সমস্ত অ্যাপসই আইওএস ভিত্তিক, কিন্তু গেমসসমূহ আইওএস ছাড়াও অ্যান্ড্রয়েড এবং ক্ষেত্রবিশেষে উইন্ডোজ ব্যবহারকারীরাও ব্যবহার করতে পারবেন।
রাইজ আপ ল্যাবস মূলত গেম তৈরি করেই বিশ্বব্যাপী জনপ্রিয়তা পেয়েছে। তারা এ পর্যন্ত অনেক ধরনের মজার এবং আনন্দদায়ক গেমস তৈরি করেছে যা যে কেউ সহজেই খেলতে পারবে। তাদের অন্যতম জনপ্রিয় গেমসগুলো হচ্ছে ট্যাপ ট্যাপ অ্যান্টস, রুফটপ ফ্রেঞ্জি, হাইওয়ে চেইজ, বাবল অ্যাটাক ইত্যাদি।
রাইজ আপ ল্যাবস এ পর্যন্ত প্রায় ৫০টি অ্যাপস তৈরি করেছে যার প্রতিটি অ্যাপসই আইওএস প্ল্যাটফর্ম ভিত্তিক এবং বিনামূল্যে ডাউনলোড করা যায়। মূলত ব্যবহারকারীকে আকর্ষণীয় সব ওয়ালপেপার সহজেই ডাউনলোড করার সুযোগ দেয়ার জন্যে এই অ্যাপসগুলো নির্মাণ করা হয়েছে।
রাইজ আপ ল্যাবস তাদের গেম তৈরির জন্য C++ প্রগ্রামিং ল্যাঙ্গুয়েজ ব্যবহার করে Cocos2D-x গেম ইঞ্জিন নামক সফটওয়্যারের মাধ্যমে। এছাড়াও তারা আরও কিছু সফটওয়্যার ব্যবহার করে, যেগুলোর মধ্যে অন্যতম হল- মাইক্রোসফট ভিজুয়াল স্টুডিও, একলিপস এবং এক্সকোড। এছাড়া সার্ভার ব্যাকএন্ড এর জন্য তারা PHP ব্যবহার করে।
রাইজ আপ ল্যাবস এ পর্যন্ত দুইবার গেমিং প্রতিযোগিতার আয়োজন করেছে। প্রথমবার ১২ ডিসেম্বর ২০১৪ তে রাজধানীর বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত তিন দিনের ‘গ্রামীণফোন স্মার্টফোন ও ট্যাবলেট মেলা’তে যৌথভাবে এই প্রতিযোগিতার আয়োজন করে এক্সপো মেকার ও রাইজ আপ ল্যাবস।
পরবর্তীতে তারা ৩০ ডিসেম্বর, ২০১৫ থেকে আবারো প্রতিযোগিতার আয়োজন করে, তবে এবার প্রতিযোগিরা ঘরে বসে অনলাইনে "হাইওয়ে চেইজ" গেমে অংশগ্রহণ করেছিলো। ৩০ দিনব্যাপী এই খেলা শেষ হয় ২৮শে জানুয়ারি। এ খেলায় কোম্পানী কর্তৃক বিজয়ীকে একটি আকর্ষণীয় স্মার্টফোন প্রদান করা হয়।
আইসিটি মন্ত্রণালয় আয়োজিত 'জাতীয় মোবাইল অ্যাপ্লিকেশন পুরস্কার ও ডেভেলপার সম্মেলন-২০১৪'-এ রাইজ আপ ল্যাবসের তৈরী 'ট্যাপ ট্যাপ অ্যান্টস ব্যাটলফিল্ড' গেমটি 'এন্টারটেইনমেন্ট ও লাইফ স্টাইল' বিভাগে প্রথম স্থান অধিকার করেছে।
হাওড়া মুম্বই মেইল

১২৮০৯/১০ হাওড়া মুম্বই মেইল ট্রেন হলো ভারতীয় রেল এর দক্ষিণ পূর্ব রেল এর অন্তর্গত একটি সুপার ফাস্ট এক্সপ্রেস ট্রেন যেটা ভারতের হাওড়া জংশন এবং মুম্বই সিএসটি স্টেশন এর মধ্যে চলাচল করে। এই ট্রেনটি যখন হাওড়া জংশন থেকে মুম্বই সিএসটি অবধি যায় তখন এই ট্রেন সংখ্যা ১২৮১০ এবং মুম্বই থেকে হাওড়া ফেরার পথে এটি ট্রেন সংখ্যা ১২৮০৯ হয়ে যায়।
বর্তমানে ১২৮০৯/১০ হাওড়া মুম্বই মেল ট্রেন এ একটি এসি প্রথম শ্রেণী, ২ টি এসি দ্বিতীয় শ্রেণী, ৩ টি এসি তৃতীয় শ্রেণী, ১৩ তা স্লিপার ক্লাস, ২ টি বসার সঙ্গে লাগেজের তাক ওয়ালা কোচ এবং একটি প্যান্ত্রী কার আছে| এ ছাড়াও এই ট্রেন টি একটি রেল মেল কোচ বহন করে যার জন্য এটা তার মেল শিরোনাম আদায় করেছে|
ভারতে বেশির ভাগ ট্রেন পরিষেবার মতন চাহিদার উপর নির্ভর করে ভারতীয় রেল এর বিবেচনা অনুযায়ী কোচ রচনা সংশোধন করা হয়|
১২৮০৯/১০ হাওড়া মুম্বই মেল ১৯৬৮ কিলোমিটার দূরত্ব, ৩৩ ঘণ্টা ১৫ মিনিট সময়ে পূরণ করে ১২৮০৯ মুম্বই হাওড়া মেল হয়ে| এই যাত্রাপথে ট্রেন টির গড় গতি থাকে ৫৯.১৯ কিলোমিটার প্রতি ঘণ্টায়| ফেরার পথে ১২৮১০ হাওড়া মুম্বই মেল ওই একই দুরত্ব ৩৩ ঘণ্টা ১০ মিনিট সময়ে পূরণ করে এবং এই যাত্রাপথে তার গড় গতি থাকে ৫৯.৩৪ কিলোমিটার প্রতি ঘণ্টায়|
যেহেতু এই ট্রেন টির গড় গতি ৫৫ কিমি প্রতি ঘণ্টার উপরে, সেহেতু ভারতীয় রেল নিয়ম অনুযায়ী তার ভাড়ায় একটি সুপারফাস্ট অধিভার অন্তর্ভুক্ত করা হয়েছে|
১২৮০৯/১০ হাওড়া মুম্বই মেল ট্রেন এর যাত্রাপথ হলো হাওড়া-নাগপুর-মুম্বই লাইন এর মাধ্যমে| হাওড়া-নাগপুর-মুম্বই লাইন টি সুবর্ণ চতুর্ভুজ এর একটি অংশ| হাওড়া-নাগপুর-মুম্বই লাইন টি ভারতের কেন্দ্রীয় অংশ জুড়ে পূর্ব থেকে পশ্চিম অবধি যায় এবং নিম্ন পশ্চিমবঙ্গর সমতল ভূমি, ছোটা নাগপুর মালভূমি, ডেকান মালভূমির, পশ্চিম ঘাটে দক্ষিণ অংশ এবং পরিশেষে পশ্চিম উপকূলীয় সমভূমির মধ্যে ঘোরে| ১২৮০৯/১০ হাওড়া মুম্বই মেল ট্রেন টি খড়গপুর জংশন, বিলাসপুর জংশন, নাগপুর জংশন, ভুসাভাল জংশন, মান্মাদ জংশন এবং কল্যাণ জংশন এর মাধ্যমে মুম্বই সিএসটি অবধি সঞ্চালিত হয়|
সাঁত্রাগাছি ভিত্তিক একটি ডাব্লিউএপি ৪ ইঞ্জিন হাওড়া জংশন থেকে ইগত্পুরি পর্যন্ত ট্রেন টিকে নিয়ে যায়| তারপর কল্যাণ ভিত্তিক ডাব্লিউসিএএম ৩ অথবা ডাব্লিউসিএএম ২/২পি ইঞ্জিন এর দ্বারা বাকিটা রাস্তা সম্পূর্ণ করা হয়|
১২৮১০ হাওড়া মুম্বই মেল দৈনিক ভিত্তিতে হাওড়া জংশন থেকে রাত ৮ টা বেজে ১৫ মিনিটে ছারে এবং ছাড়ার পর ৩ দিনের দিন ভোর ৫ টা বেজে ২৫ মিনিটে মুম্বই সিএসটি তে গিয়ে পৌঁছায়|
১২৮০৯ মুম্বই হাওড়া মেল দৈনিক ভিত্তিতে মুম্বই সিএসটি থেকে রাত ৮ টা বেজে ৩৫ মিনিটে ছারে এবং ছাড়ার পর ৩ দিনের দিন ভোর ৫ টা বেজে ৫০ মিনিটে হাওড়া জংশন এ গিয়ে পৌঁছায়|
সেঞ্চুরিয়ান প্রযুক্তি ও ব্যবস্থাপনা বিশ্ববিদ্যালয়

সেঞ্চুরিয়ান প্রযুক্তি ও ব্যবস্থাপনা বিশ্ববিদ্যালয় () ভারতের ওড়িশা রাজ্যের একটি বেসরকারী বিশ্ববিদ্যালয়। এই বিশ্ববিদ্যালয়টি ২০১০ সালে প্রতিষ্ঠিত হয়। এটির প্রধান ক্যাম্পাস গজপতি জেলার পারলাখেমুন্দিতে এবং আরেকটি ক্যাম্পাস ভুবনেশ্বরের যতনীতে অবস্থিত। বিশ্ববিদ্যালয়টি ন্যাক দ্বারা 'এ' গ্রেডের হিসেবে মূল্যায়িত হয়েছে।
পারলাখেমুন্দিতে অবস্থিত বিশ্ববিদ্যালয়ের প্রধান ক্যাম্পাসটি আগে জগন্নাথ ইনস্টিটিউট ফর টেকনোলজি অ্যান্ড ম্যানেজমেন্ট (জেআইটিএম) নামে পরিচিত ছিল, যা ১৯৯৭ সালে প্রতিষ্ঠিত হয়। ইনস্টিটিউটটি ২০০৩ সাল পর্যন্ত বারহামপুর বিশ্ববিদ্যালয় এবং বিজু পট্টনায়েক প্রযুক্তি বিশ্ববিদ্যালয়, রাউরকেলা-এর সাথে সম্পৃক্ত ছিল। ২০০৫ সালে ডঃ মুক্তি কান্ত মিশ্র এবং অধ্যাপক ডিএন রাওয়ের নেতৃত্বে একদল একাডেমিক ইনস্টিটিউটের দায়িত্ব নেয়। ২০০৮ সালে, ভুবনেশ্বরে সেঞ্চুরিয়ন ইনস্টিটিউট অফ টেকনোলজি নামে একটি দ্বিতীয় ক্যাম্পাস খোলা হয়। এরপর, ২০১০ সালের আগস্টে ওডিশা আইন পরিষদের একটি আইনের মাধ্যমে ইনস্টিটিউটটিকে সেঞ্চুরিয়ান প্রযুক্তি ও ব্যবস্থাপনা বিশ্ববিদ্যালয় হিসেবে রূপান্তরিত করা হয়।
হেবার প্রণালী

হেবার বস একটি রাসায়নিক প্রক্রিয়া যার মাধ্যমে শিল্পক্ষেত্রে হাইড্রোজেন এর সাথে নাইট্রোজেনের বিক্রিয়ায় অ্যামোনিয়া উৎপাদন করা হয়। শিল্পক্ষেত্রে অ্যামোনিয়া উৎপাদনের জন্য ব্যবহৃত প্রধান পদ্ধতি এটি।হেবার বস একটি রাসায়নিক প্রক্রিয়া যার মাধ্যমে শিল্পক্ষেত্রে হাইড্রোজেন এর সাথে নাইট্রোজেনের বিক্রিয়ায় অ্যামোনিয়া উৎপাদন করা হয়। শিল্পক্ষেত্রে অ্যামোনিয়া উৎপাদনের জন্য ব্যবহৃত প্রধান পদ্ধতি। এটি উদ্ভিদের বৃদ্ধিতে নাইট্রোজেন একটি গুরুত্বপূর্ণ উপাদান। কার্বন ও অক্সিজেনও গুরুত্বপূর্ণ উপাদান কিন্তু এগুলো উদ্ভিদ মাটি ও বায়ু থেকে সহজেই পায়। যদিও বায়ুর ৭৮% নাইট্রোজেন, তথাপি বায়ু থেকে উদ্ভিদ নাইট্রোজেন গ্রহণ করতে পারে না। এর অন্যতম কারণ নাইট্রোজেনের অণু শক্তিশালী ত্রিবন্ধনে আবদ্ধ থাকে। তাই নাইট্রোজেনকে এমনভাবে থাকতে হবে যাতে উদ্ভিদ তা গ্রহণ করতে পারে। বিংশ শতাব্দীতে জার্মান রসায়নবিদ ফ্রিটজ হেবার এই পদ্ধতি আবিষ্কারের আগে এটি সম্ভবপর ছিল না। তিনিই প্রথম বায়ুর বিদ্যমান নাইট্রোজেনকে অ্যামোনিয়া উৎপাদনে ব্যবহার করতে সমর্থ হন, যা উদ্ভিদ সরাসরি গ্রহণ করতে পারে। এই পদ্ধতি আবিষ্কারের আগে শিল্পক্ষেত্রে অ্যামোনিয়া উৎপাদন অত্যন্ত কঠিন ছিল।<ref name="Smil 2004
<nowiki></nowiki>
<nowiki>:</nowiki> <nowiki><math chem>\ce{N2 + 3 H2 -> 2 NH3} \quad \Delta H^\circ = -91.8~\text{kJ/mol}</math chem></nowiki>
যদিও বর্তমান সময়ে সার উৎপাদনে এই পদ্ধতি ব্যবহৃত হয়, প্রথম বিশ্বযুদ্ধের সময় জার্মানি এই পদ্ধতি ব্যাবহার করে অ্যামোনিয়া উৎপাদন করেছিল যা দিয়ে বিস্ফোরক তৈরি করা হয়েছিল।
১৯ শতকে সার উৎপাদনের জন্য অ্যামোনিয়া এবং নাইট্রেট এর চাহিদা ক্রমশ বেড়ে চলেছিল। এগুলোর প্রধান উৎস ছিল খনিজ নাইটার এবং গ্রীষ্মমণ্ডলীয় দ্বীপপুঞ্জের গুয়ানো। বিশ শতকের শুরুতে ভবিষ্যদ্বাণী করা হয় যে এসব উৎস হতে পাওয়া অ্যামোনিয়া এবং নাইট্রেট ভবিষ্যৎ চাহিদা পূরণ করতে পারবে না এবং অ্যামোনিয়ার নতুন উৎস খোঁজা অপরিহার্য ছিল। যদিও বায়ুমণ্ডলীয় নাইট্রোজেন পর্যাপ্ত রয়েছে, বায়ুমণ্ডলের প্রায় ৮০ ভাগ, এটি খুবই স্থিতিশীল এবং অন্যান্য রাসায়নিক পদার্থের সঙ্গে বিক্রিয়া করে না। বাতাসের নাইট্রোজেন কে অ্যামোনিয়াতে পরিণত করা রসায়নবিদদের জন্য নতুন চ্যালেঞ্জ ছিল। 
হেবার তার সহকারী রবার্ট লা রসিগনল কে সাথে নিয়ে গবেষণাগারে প্রদর্শন এর জন্য উচ্চ চাপ সম্পন্ন ডিভাইস এবং অনুঘটক তৈরি করেন। তারা ১৯০৯ সালের গ্রীষ্মে ফোঁটা ফোঁটা অ্যামোনিয়া তৈরি করেন, প্রতি ঘন্টায় প্রায় ১২৫ মিলি হারে। জার্মানির রাসায়নিক পদার্থের কোম্পানি বিএএসএফ পদ্ধতিটি কিনে নেয় এবং বৃহৎ পরিসরে উৎপাদনের জন্য কার্ল বস কে নিযুক্ত করেন। তিনি ১৯১০ সালে সফল হন। পরবর্তীতে হেবার এবং বস কে আলাদা আলাদা ভাবে নোবেল পুরস্কার ভূষিত করা হয়। 
বিএএসএফ এর ফ্যাক্টরিতে অ্যামোনিয়ার বাণিজ্যিক উৎপাদন শুরু হয় ১৯১৩ সালে যা পরের বছরগুলোতে প্রতিদিন ২০ টন ছাড়িয়ে যায়। প্রথম বিশ্বযুদ্ধের সময়, অ্যামো উৎপাদনের জন্য প্রচুর নাইট্রেট লাগত। মিত্রশক্তির কাছে সোডিয়াম নাইট্রেট এর প্রচুর বন্দোবস্ত ছিল। জার্মানির এমন কোন উৎস ছিল না। তাই জার্মান যুদ্ধকৌশলের ক্ষেত্রে হেবার প্রণালী গুরুত্ব পেয়েছিল। হেবার প্রণালীতে উৎপন্ন অ্যামোনিয়া জার্মানি নাইট্রিক এসিড তৈরিতে ব্যবহার করেছিল যা বিস্ফোরক তৈরিতে কাজে লেগেছিল।
কেন্দ্রীয় শক্তি

কেন্দ্রীয় শক্তি (জার্মান:"Mittelmächte"; হাঙ্গেরীয়:"Központi hatalmak"; তুর্কি:"İttifak Devletleri" বা "Bağlaşma Devletleri"; বুলগেরীয়:Централни сили "Tsentralni sili") দ্বারা প্রথম বিশ্বযুদ্ধে জার্মান সাম্রাজ্য, অস্ট্রিয়া-হাঙ্গেরি, উসমানীয় সাম্রাজ্য ও বুলগেরিয়ার সমন্বয়ে গঠিত জোটকে বোঝায়। এই জোটকে চারপক্ষীয় মৈত্রীও বলা হয়। মিত্রশক্তির সাথে লড়াইয়ে কেন্দ্রীয় শক্তির পরাজয় ঘটেছিল।
১৮৭৯ সালে জার্মানি ও অস্ট্রিয়া-হাঙ্গেরির মধ্যকার মিত্রতার মাধ্যমে এই শক্তির সূচনা ঘটে। উসমানীয় সাম্রাজ্য ও বুলগেরিয়া যুদ্ধ শুরু হওয়ার আগ পর্যন্ত তাতে যোগ দেয়নি।
উ

উ (আধ্বব: ) হলো বাংলা লিপির পঞ্চম স্বরবর্ণ এবং ৫ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘উ’ হলো একটি পূর্ণমাত্রাযুক্ত স্বরবর্ণ।
উগ্রস্বর, উগ্রকর্মা, উগ্রক্ষত্রিয়, উগ্রচণ্ডা, উগ্রজাতীয়তাবাদ, উগ্রপন্হী, উগ্রপন্হা, উগ্রপ্রকৃতি, উগ্রবীর্য, উগ্রস্বভাব
মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘উ’ এর রূপ অন্য রকম হয়। বাংলা-ভিত্তিক মৈথিলী লিপিতে - এভাবে ‘উ’ লিখা হয়।
ঊ

ঊ (আধ্বব: , ) হলো বাংলা লিপির ষষ্ঠ স্বরবর্ণ এবং ৬ষ্ঠ বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঊ’ হলো একটি পূর্ণমাত্রাযুক্ত স্বরবর্ণ।
১। বাংলা ভাষার একটি বর্ণ।
২। একটি যৌগিক স্বরধ্বনি।
৩। উচ্চারণস্থানীয় ধ্বনিবিন্যাস সংবৃত।
৪। স্বরবর্ণের বৈশিষ্ট্যসূচক চিহ্ন " ূ "।
৫। বাংলা উচ্চারণ দীর্ঘ -উ।
৬। "অভ্র কিবোর্ড" এর লিখিতরূপ হল U /uu
ঊষা, ঊর্মি, ঊর্ধ্ব, ঊর্ধ্বগামী,ঊর্বর
মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ঊ’ এর রূপ অন্য রকম হয় এবং এর উচ্চারণও ভিন্ন। বাংলা-ভিত্তিক মৈথিলী লিপিতে - এভাবে ‘ঊ’ লিখা হয় এবং এর উচ্চারণ ।
ঋ

ঋ (আধ্বব: ) হলো বাংলা লিপির সপ্তম স্বরবর্ণ এবং ৭ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঋ’ হলো একমাত্র অর্ধমাত্রাযুক্ত স্বরবর্ণ।
"ঋ" বাংলায় স্বরধ্বনি রূপে ব্যবহৃত না হওয়া সত্ত্বেও একে বাংলা স্বরবর্ণের সারণিতে স্থান দেওয়া হয়েছে। অন্য স্বরধ্বনিগুলোর মতো এটি শব্দের আদিতে বহুল ব্যবহৃত নয়। বাংলা ভাষায় কিছু তৎসম শব্দে আদিতে বা মধ্যভাগে এর ব্যবহার রয়েছে। "ঋ" এর দীর্ঘ রূপটিও বাংলায় প্রচলিত নয়। তবে সংস্কৃত বা তৎসম শব্দের যেসব শব্দ বাংলায় বিদ্যমান তার ধাতুতে দীর্ঘ-ঋ রয়েছে। দীর্ঘ-ঋ এর অস্তিত্ব বাংলা ভাষায় এর মাঝেই সীমাবদ্ধ।
সম্প্রতি আন্তর্জাতিক বাংলা ভাষা ও সাহিত্য পরিষদ কর্তৃক ঋ-কে বাংলা লিপি থেকে সরিয়ে ফেলার প্রস্তাব করা হয়েছে।
"ঋ" কে প্রথাগতভাবে মূর্ধন্য ধ্বনি বলা হয়। কারণ সংস্কৃতে এর উচ্চারণ মূর্ধা থেকে হতো এবং এটি স্বরধ্বনি ছিল। তবে বর্ণটি বাংলায় সংস্কৃতের কোনো বৈশিষ্ট্যকেই অক্ষুণ্ণ রাখেনি। এটি না স্বরধ্বনি না মূর্ধন্য ধ্বনি। বাংলায় এর উচ্চারণ "রি" অথবা "রী" এর মতো। অন্য বর্ণের সঙ্গে যুক্ত হয়ে এটি র-ফলার মতো উচ্চারিত হয়। তেমন:হৃদয় (উচ্চারণ:হ্রিদয়), আদৃত (উচ্চারণ: আদ্রিতো), দৃশ্য (উচ্চারণ:দ্রিশ্-শো)
•ঋষি
•ঋষভ
•ঋণ
•ঋজু
মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ঋ’ (রি) এর রূপ অন্য রকম হয় এবং এর উচ্চারণও ভিন্ন। বাংলা-ভিত্তিক মৈথিলী লিপিতে - এভাবে ‘ঋ’ লিখা হয় এবং এর উচ্চারণ ।
সংস্কৃত বর্ণক্রম অনুসারে ঋ এর পরবর্তী অক্ষরগুলো হলো (দীর্ঘ রি), (হ্রস লি), (দীর্ঘ লি)। এই ধারাবাহিকতায় পূর্ববর্তী ‘ঋ’ বর্ণটিকে "হ্রস রি" নামে ডাকা হতো। উনবিংশ শতকে ঈশ্বরচন্দ্র বিদ্যাসাগর কর্তৃক বাংলা বর্ণমালার সংস্কারের পর উক্ত তিনটি বর্ণকে বাদ দেওয়া হয়, কারণ এই বর্ণগুলোর প্রকৃত উচ্চারণ সংস্কৃত ভাষায় মূলত পাওয়া যেত, বাংলা বর্ণমালায় বর্ণগুলোর উচ্চারণ ব্যঞ্জনবর্ণ র ও ল এর অনুরূপ। বাংলা, অসমীয়া ভাষায় ব্যবহার না হলেও অনুরূপ বর্ণ মৈথিলী ভাষাতে ব্যবহার করা হয়।
তবে বিদ্যাসাগরীয় সংস্কারের পর আধুনিক বর্ণমালায় ঋ এর পরবর্তী বর্ণ হচ্ছে এ।
এ

এ (আধ্বব: , , ; ) হলো বাংলা লিপির অষ্টম স্বরবর্ণ এবং ৮ম বর্ণ। বাংলা লিপতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘এ’ হলো একটি মাত্রাহীন স্বরবর্ণ।
ঐ

ঐ (আধ্বব: ) হলো বাংলা লিপি নবম স্বরবর্ণ এবং ৯ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঐ’ হলো একটি মাত্রাহীন স্বরবর্ণ। এটি একটি দ্বিস্বরবর্ণ, কারণ এটির উচ্চারণে এবং এই দুটি ধ্বনির মিলন ঘটেছে।
শুধু মৈথিলী ভাষায় এর উচ্চারণ , যেটি মূল উচ্চারণ থেকে ভিন্ন।
ও

ও (আধ্বব: ) হলো বাংলা লিপির দশম স্বরবর্ণ এবং দশম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধঃমাত্রাযুক্ত স্বরবর্ণ ১টি এবং মাত্রা ছাড়া মোট স্বরবর্ণ ৪টি। ‘ও’ হলো একটি মাত্রাহীন স্বরবর্ণ।
১.বাক্যের শুরুতে "ওগো শুনছ?"
২.বিভিন্ন শব্দে, যেমনঃ ওল, ওলি, ওজন, ওজর ইত্যাদি।
ওস্তাদ, 
ওরা, 
ওঝা, 
ওল, 
ওকালতি, 
ওপার, 
ওরফে, 
ওলন্দাজ, 
ওষ্ঠ, 
ওঙ্কার, 
ওখানে,
ওম।
ঔ

ঔ (আধ্বব: ) হলো বাংলা লিপির একাদশ স্বরবর্ণ এবং ১১দশ বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঔ’ হলো একটি মাত্রাহীন স্বরবর্ণ। ঔ একটি দ্বিস্বরবর্ণ, কারণ এখানে এবং দুটি ধ্বনির মিলন ঘটেছে।
শুধু মৈথিলী ভাষায় এর উচ্চারণ , যেটি মূল উচ্চারণ থেকে ভিন্ন।
বাংলাদেশ ও পাকিস্তানের মধ্যকার টেস্ট ম্যাচের তালিকা

বাংলাদেশ এবং পাকিস্তান ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি মে, ২০১৫ তারিখ</abbr title> পর্যন্ত মোট দশটি টেস্টে একে-অপরের মুখোমুখি হয়। তন্মধ্যে বাংলাদেশ একটি টেস্টে ড্র করা ছাড়া কোন টেস্টেই জয় পায়নি। বাদ-বাকী ৯টি খেলাতেই পাকিস্তান দল জয়ী হয়েছে।
১৬ মে, ২০১৫ তারিখ পর্যন্ত বাংলাদেশ-পাকিস্তানের মধ্যকার টেস্টের তালিকা নিম্নরূপ:
ফটোওয়াকিং

ফটোওয়াকিং হল ক্যামেরা নিয়ে পথে-পথে হেঁটে আলোকচিত্রী এবং দর্শকের কাছে আকর্ষণীয় হতে পারে এমন যে কোন ধরনের আলোকচিত্রগ্রহনের প্রক্রিয়া।
এটি প্রায়ই ক্যামেরা ক্লাব, অনলাইন ফোরাম বা বাণিজ্যিক প্রতিষ্ঠান আয়োজিত, কখনও কখনও ভ্রমণ আকারে সংগঠিত সাম্প্রদায়িক কার্যকলাপ হিসেবে সম্পাদিত হয়ে থাকে। মাঝে-মাঝে আলোকচিত্রগ্রহণ দক্ষতার বদলে তথ্যচিত্র আলোকচিত্রের কোন নির্দিষ্ট বিষয়ে আলোকপাত করাই এর মুখ্য উদ্দেশ্য হয়ে দাঁড়ায়।
যদিও পথ আলোকচিত্রগ্রহনের সাথে ফটোওয়াকিংয়ের বিশেষভাবে পার্থক্য রয়েছে।
ফাল্গুনী পূর্ণিমা

ফাল্গুনী পূর্ণিমা বৌদ্ধ সম্প্রদায়ের একটি ধর্মীয় উৎসব। বুদ্ধের স্মরণে ফাল্গুন মাসের পূর্ণিমায় এই উৎসব পালিত হয়। এর অপর নাম ‘জ্ঞাতিমিলন পূর্ণিমা’ বা ‘জ্ঞাতি সম্মেলন তিথি’।
ফাল্গুনী পূর্ণিমা দিবসের স্মরণে বিভিন্ন ধর্মীয় কার্যক্রমের মধ্যে ধর্মসভা, ধ্বজা পতাকা উত্তোলন, বুদ্ধ পূজা, ভিক্ষু সংঘকে দান, শীলাদি গ্রহণ, ধর্মালোচনা ও বিকেলে প্রদীপ পূজা করা হয়।
বন তুলসী

বন তুলসী বা বন মরিচ (বৈজ্ঞানিক নাম:Croton bonplandianus) ১৮৬৪ সালে বর্ণিত একটি উদ্ভিদ। এদের ফুল ও পাতা দেখতে এর মরিচের সাদৃশ্য বলেই এ নামকরণ। গাছের পাতাগুলো খুব সবুজ আর চকচকে হয়। এই গাছের ফুল-ফল ধরে ভুল করে চোখে মুখে হাত দিয়ে ফেললে ভীষণ জ্বালা-পোড়া করে। এই গাছের কষ দিয়ে বুদবুদও তৈরি করা যায়। ডাল ভাঙ্গার পর একটু ফাঁক হলে যখন সেই ফাঁকে কষ জমে যেতো তখন ফুঁ দিলেই হলো। মাটির ভেতর থেকে কেঁচো বের করতে কচলিয়ে পানি ঢাললেই কেচোরা বের হয়ে আসে।
মিগ-৩৫

মিগ-৩৫ হল একটি যুদ্ধবিমান যা মিগ-২৯এম/এম২ এবং মিগ-২৯কে/কেউইবি প্রযুক্তির একটি উন্নতমানের সংস্করণ। নকশা প্রস্তুতকারী সংস্থা মিকয়ান এটিকে চতুর্থ প্রজন্মের একটি জেট ফাইটার হিসেবে অবিহিত করেছে। প্রথম প্রোটোটাইপটি একটি এয়ারক্রাফ্টের সংস্করণ ছিল যা পূর্বে মিগ-২৯এম২ হিসেবে কাজ করত। এ পর্যন্ত দশটি প্রোটোটাইপ নির্মাণ করা হয়েছে এবং বর্তমানে এগুলো পরীক্ষামূলক অবস্থায় রয়েছে।
এ্যারো ইন্ডিয়া ২০০৭ বিমান প্রদর্শনীতে এটিকে প্রথম জনসম্মুখে প্রদর্শন করা হয়। রাশিয়ার প্রতিরক্ষা মন্ত্রী সার্গেই ইভানব যখন লোখবিৎসী মেশিন ভবন প্ল্যান্ট ‘এমএপিও-মিগ’ পরিদর্শণে যান তখনই মূলত অফিসিয়ালি এটি আলোচনায় আসে। মিগ-৩৫ এক আসন বিশিষ্ঠি এবং মিগ-৩৫ডি দু-আসন বিশিষ্ঠ। মিগ-৩৫ হচ্ছে মিগ-২৯এম২-এর উন্নত ভার্সন যাতে ]এইএসএ রাডার যুক্ত করা হয়েছে যা ১৬০ কি.মি. এর ভিতরে শত্রু বিমান শনাক্ত করতে পারবে এবং ৩০০ কি.মি. এর ভিতরে ভূমিতে যেকোনো কিছু শনাক্ত করতে পারবে। এছাড়াও সুত্রমতে, এটি দ্বারা আমেরিকান স্টিলথ বিমানও শনাক্ত করা সম্ভব। তিনটি বহিঃ ফুয়েল ট্যাংক নিয়ে সর্বমোট ৩১০০ কি.মি. পাড়ি দিতে সক্ষম এই বিমান। মোট ২৯৭০০ কেজি ওজন নিয়ে এটি ২.৪ মাক গতিতে ছুটে যেতে সক্ষম। এর হার্ডপয়েন্ট ৯টি। এর ম্যানুভারিটি ক্ষমতাও তুলনামূলকভাবে বেশি।
ক্রু=একজন অথবা দুইজন
দৈর্ঘ্য=১৭.৩মিটার
এল্টিচিউড দৈর্ঘ্য=৫৬ ফুট ৯ ইঞ্চি
স্প্যান দৈর্ঘ্য=১২ মিটার
স্প্যান এল্টিচিউড=৩৯ ফুট ৪ ইঞ্চি
মূল উচ্চতা=৪.৭ মিটার
এল্টিচিউড উচ্চতা=১৫ ফুট ৫ ইঞ্চি
ক্ষেত্রফল=৩৮মিটার
খালি অবস্থায় ওজন=১১,০০০ কেজি
লোডেড অবস্থায় ওজন=১৭,৫০০ কেজি
সর্বোচ্চ টেকঅফ ওজন=২৯,৭০০ কেজি
ওয়ারশ চুক্তি

ওয়ার'শ চুক্তি (বন্ধুত্ব, সহযোগিতা এবং পারস্পরিক সহায়তার চুক্তি) সংক্ষেপে ওয়ারপ্যাক হিসেবে পরিচিত। ওয়ার'শ স্নায়ুযুদ্ধ চলাকালীন কেন্দ্রীয় ও পূর্ব ইউরোপের ৮ টি সমাজতান্ত্রিক রাষ্ট্র নিয়ে গঠিত সম্মিলিত প্রতিরক্ষা চুক্তি। এটি ছিল কাউন্সিল ফর মিউচুয়াল ইকোনোমিক অ্যাসিসটেন্স বা (কমিকন) এর সাথে সামরিক দিক দিয়ে সম্পূরক। কমিকন ছিলো তৎকালীন কেন্দ্রীয় ও পূর্ব ইউরোপের সমাজতান্ত্রিক রাষ্ট্রের আঞ্চলিক অর্থনৈতিক প্রতিষ্ঠান। ওয়ার'শ চুক্তিটি ১৯৫৫ সালে লন্ডন এবং ১৯৫৪ সালের প্যারিস সম্মেলন অনুসারে পশ্চিম জার্মানির ন্যাটোতে একীভূত হওয়ার প্রতিক্রিয়া হিসাবে তৈরি হয়েছিল। ওয়ার'শ চুক্তিটি ন্যাটোর ক্ষমতার ভারসাম্য হিসাবে প্রতিষ্ঠিত হয়েছিল। পরিবর্তে ন্যাটো এবং ওয়ার'শ এর মধ্যে সরাসরি কোন সামরিক দ্বন্দ্ব হয়নি, কিন্তু একে ওপরের বিরুদ্ধে প্রক্সি যুদ্ধে লিপ্ত ছিল। ন্যাটো এবং ওয়ার'শ চুক্তি উভয়ই সামরিক বাহিনীর সম্প্রসারণ এবং সংশ্লিষ্ট ব্লকে তাদের একীকরণের দিকে পরিচালিত করেছিলো।
ছাপ তিলক সব ছিনে

ছাপ তিলক সব ছিনে একটি কাফি রচনা, যা ১৪শ শতকের প্রখ্যাত সুফি সাধক ও কবি আমির খসরু রচনা ও সুরারোপ করেন। এটি উত্তর ভারতের ব্রজভাষায় রচিত। এর সুর ও আধ্যাত্মিক কথামালার জন্য এই গানটি ভারতীয় উপমহাদেশজুড়ে কাওয়ালি পরিবেশনায় বহুবার গীত হয়েছে। এই গানটি আমির খসরুর সবচেয়ে জনপ্রিয় ও পরিচিত কবিতার একটি। এটি তার ঈশ্বরপ্রেম, আত্মনিবেদন এবং পরমসত্তার সঙ্গে মিলনের আনন্দের কাব্যিক প্রকাশ। মধ্যপ্রাচ্যের সংগীতধারার সঙ্গে ভারতীয় ভাষা, সংস্কৃতি ও শিল্পরীতির মিশ্রণে এই কবিতা একটি অনন্য শিল্পরূপ ধারণ করেছে। এই রকম আন্তরিক ভক্তিভাব পূর্ববর্তী ইসলামী গজল ও কাওয়ালিতেও খুব কমই দেখা যায়। এই কবিতা দুই ভিন্ন সংস্কৃতির সংমিশ্রণে গঠিত একটি নতুন শিল্পধারা নির্মাণে সহায়ক হয়েছে, যা পরবর্তীতে গঙ্গা-যমুনা তেহজিব সংস্কৃতির ভিত্তি গঠনে গুরুত্বপূর্ণ ভূমিকা রেখেছে।
এই কবিতার মূলভাব হলো—পরমপ্রেমিকের একটিমাত্র দৃষ্টিতে আত্মপরিচয় মুছে যাওয়া। এটি সুফি সাহিত্য ও সাধনার অন্যতম প্রধান বিষয়বস্তু।
এই কবিতাটি কাওয়ালি রূপে গেয়েছেন ভারত ও পাকিস্তানের বহু খ্যাতনামা শিল্পী, তাঁদের মধ্যে রয়েছেন—উস্তাদ নুসরাত ফতেহ আলি খান, নাহিদ আখতার, মেহনাজ বেগম, আবিদা পারভীন, সাবরি ব্রাদার্স, ইকবাল হুসেন খান বান্দানওয়াজি, ফারিদ আয়াজ ও আবু মুহাম্মদ কাওয়াল, উস্তাদ জাফর হুসেন খান, উস্তাদ বিলায়েত খান, উস্তাদ শুজাত খান, জিলা খান, নিযামী বন্ধু, হাদিকা কিয়ানি, স্মিতা বেল্লুর, লতা মঙ্গেশকর, আশা ভোঁসলে, রাহাত ফতেহ আলি খান, কেলাশ খের, কবিতা শেঠ এবং মৈথিলি ঠাকুর।
১৯৭৮ সালের বলিউড চলচ্চিত্র "ম্যায় তুলসী তেরে আঙ্গন কী"-তে লতা মঙ্গেশকর ও আশা ভোঁসলে পরিবেশিত একটি সংস্করণ অন্তর্ভুক্ত ছিল। আরেকটি বহুল প্রশংসিত পরিবেশনা আবিদা পারভীন ও রাহাত ফতেহ আলী খানের কণ্ঠে শোনা যায়, যা পাকিস্তানের জনপ্রিয় সংগীত অনুষ্ঠান ‘‘কোক স্টুডিও’’-তে সম্প্রচারিত হয়। এই গজলটি আরও কয়েকটি ভারতীয় চলচ্চিত্রেও ব্যবহৃত হয়েছে। ২০১৬ সালের "সাত উচাক্কে" চলচ্চিত্রে কীর্তি সগঠিয়া এই গানটি গেয়েছেন এবং সুরারোপ করেছেন বাপি–তুতুল। ২০২০ সালের "আনপজড" চলচ্চিত্রেও এই গানের একটি পরিবেশনা শোনা যায়, যা সুর দিয়েছেন শিশির এ সামন্ত এবং গেয়েছেন সামন্ত ও সুনীল কামাথ। এই গানটি সময়ের সাথে সাথে এর জনপ্রিয়তা বজায় রেখেছে। এটি ভারত ও পাকিস্তানের বিভিন্ন টেলিভিশন প্রতিভা অনুসন্ধানমূলক অনুষ্ঠানে, পাশাপাশি সামাজিক যোগাযোগমাধ্যমেও নিয়মিতভাবে শোনা যায়।
সাঁসো কি মালা পে

সাঁসো কি মালা পে () একটি ভজন সঙ্গীত। গানটির মূল গায়িকা হলেন মীরাবাঈ (১৪৯৮ - ১৫৫৭)। গানটি হিন্দু ধর্মের ভগবান কৃষ্ণের গুণকীর্তণে লেখা হয়েছিল। পরবর্তীকালে গানটি অনেক বিখ্যাত গায়ক গেয়েছিলেন এবং এটি ভারতীয় উপমহাদেশের কিংবদন্তি গায়ক নুসরাত ফাতেহ আলীর প্রিয় গান ছিল। ১৯৭৯ সালে তিনি যখন ভারত সফর করছিলেন তখন প্রথমবারের মত তিনি এই গানটি গেয়েছেলেন। গানটি কাউয়ালী কনসার্টের সবচেয়ে জনপ্রিয় গানগুলোর একটি।
১৯৯৭ সালে শাহরুখ খান এবং মাধুরী দীক্ষিত অভিনীত কয়লা চলচ্চিত্রে গানটি ব্যবহার করা হয়।
মধু পূর্ণিমা

মধু পূর্ণিমা বৌদ্ধদের অন্যতম একটি ধর্মীয় উৎসব। এ দিনটি বৌদ্ধ ইতিহাসে একটি ঐতিহাসিক ও তাৎপর্যময় দিন। ভাদ্র মাসের পূর্ণিমা তিথিতে এ উৎসব পালন করা হয়।
তথাগত বুদ্ধ কোশাম্বীতে ভিক্ষু-সংঘসহ অবস্থান করার সময় বিনয়ধর পন্থী ভিক্ষু ও সূত্রধর পন্থী ভিক্ষুর মধ্যে বিনয় সম্পর্কিত একটি বিষয় নিয়ে বিতর্কের সৃষ্টি হয়। এ বিষয় নিয়ে উভয় পন্থী ভিক্ষুদের মধ্যে মতদ্বৈততা চরম আকার ধারণ করলে তথাগত বুদ্ধ তাদের বিবাদ মীমাংসা করার প্রচেষ্টা করেন। কিন্তু উভয় পক্ষ তাদের স্ব স্ব মতের পক্ষে অবস্থান গ্রহণ করেন; ফলে বিবাদ মীমাসা করা সম্ভব না হওয়ায় বুদ্ধ কোশাম্বী ত্যাগ করে পারিলেয়্য নামক বনে গমন করেন এবং দশম বর্ষাবাস সেখানে পালন করেন। পারিলেয়্য বনে বর্ষা যাপন কালে একটি একাচারী হাতি প্রতিদিন বুদ্ধের সেবা করত; বনের ফল সংগ্রহ করে বুদ্ধকে দান করত। এ সময় বনের একটি বনর হস্তীরাজ কর্তৃক বুদ্ধকে সেবা করতে দেখে তারও বুদ্ধকে পূজা করার ইচ্ছা জাগে। ভাদ্র পূর্ণিমাতে সে একটি মৌচাক সংগ্রহ করে বুদ্ধকে দান করেন। মৌচাকে মৌমাছির ছানা ও ডিম থাকায় বুদ্ধ প্রথমে মধু পান করলেন না।বানর তা বুঝতে পেরে মৌচাকটি নিয়ে ছানা ও ডিম পরিষ্কার করে পুনরায় বুদ্ধকে দান করলে এবার বুদ্ধ মধু পান করেন।মধুপান করতে দেখে বানর খুশিতে, আনন্দে আত্মহারা হয়ে বৃক্ষ শাখা হতে বৃক্ষশাখায় লাফাতে লাগল। হঠাৎ অসাবধানতাবশতঃ বৃক্ষের শাখা ভেঙ্গে বানর মাটিতে পড়ে গাছের গোড়ায় আঘাত প্রাপ্ত হয়ে মৃত্যুবরণ করল। বুদ্ধকে মধুদান এবং বুদ্ধের প্রতি প্রসন্নচিত্ত হয়ে মৃত্যুবরণ করার পর বানর তাবতিংস স্বর্গে ত্রিশ যোজন বিস্তৃত কনক বিমান ও সহস্র অপ্সরা লাভ করল। পারিলেয়া বনে হস্তিরাজ কর্তৃক ভগবান বুদ্ধের সেবাপ্রাপ্তি ও বানরের মধুদানের কারণে এ দিনটি বৌদ্ধদের কাছে স্মরণীয় ও আনন্দ-উৎসবমুখর পুণ্যময় একটি দিন।
এ দিনটি উপলক্ষে বৌদ্ধ সম্প্রদায় বুদ্ধ পূজা, সীবলী পূজা, শীল গ্রহণ, সংঘদান, মধু ও ভেষজ দান, বাতি প্রজ্বলন, ভিক্ষু সংঘকে পিণ্ডদানসহ নানা ধর্মীয় আনুষ্ঠানিকতা সম্পন্ন করে থাকে। মধু পূর্ণিমাকে কেন্দ্র করে বৌদ্ধদের দিনব্যাপী নানা কর্মসূচি পালন করে থাকে।
স্বাধীনতা জাদুঘর

স্বাধীনতা জাদুঘর বাংলাদেশের ঢাকায় অবস্থিত একটি জাদুঘর যা দেশটির স্বাধীনতা সংগ্রামের ইতিহাস চিত্রিত করে। জাদুঘরটি ঢাকার ঐতিহাসিক সোহ্‌রাওয়ার্দী উদ্যানে অবস্থিত। মুঘল শাসনামল থেকে শুরু করে ১৯৭১ খ্রিস্টাব্দে বিজয় দিবস পর্যন্ত দীর্ঘ সংগ্রাম-ইতিহাসের সচিত্র বর্ণনা প্রদর্শন করছে জাদুঘরটি। সোহ্‌রাওয়ার্দী উদ্যানে জাতির জনক বঙ্গবন্ধু শেখ মুজিবুর রহমান ১৯৭১ খ্রিস্টাব্দের ৭ মার্চ তার ঐতিহাসিক ভাষণ প্রদান করেন এবং এখানেই একই বছরের ১৬ ডিসেম্বর পাকিস্তান সেনাবাহিনী আত্মসমর্পণ করে। স্বাধীনতা জাদুঘর বাংলাদেশের ৪৫তম স্বাধীনতা দিবস, ২০১৫ খ্রিস্টাব্দের ২৫ মার্চে জনসাধারণের জন্য উন্মুক্ত করা হয়। স্বাধীনতা জাদুঘর বাংলাদেশ জাতীয় জাদুঘর এর এখতিয়ারে একটি শাখা জাদুঘর হিসাবে পরিচালিত।
স্বাধীনতা জাদুঘরটি সোহরাওয়ার্দী উদ্যানে নির্মিত একটি বৃহৎ পরিকল্পিত নকশার অংশ। এই নকশায় রয়েছে একটি অ্যাম্ফিথিয়েটার, তিনটি জলাধার, শিখা চিরন্তন, স্বাধীনতা সংগ্রামের চিত্রবিশিষ্ট একটি ম্যুরাল এবং ১৫৫ আসন বিশিষ্ট একটি অডিটোরিয়াম। তবে পুরো নকশাটির প্রধান বিষয় হল একটি ৫০ মিটার বিশিষ্ট আলোক স্তম্ভ, যা স্বাধীনতা স্তম্ভ নামে পরিচিত। স্তম্ভটি কাচের প্যানেল দ্বারা নির্মিত। জাদুঘরটি এই স্তম্ভের নিচে অবস্থিত। পুরো জাদুঘরটি ভূগর্ভস্থ। এটিই বাংলাদেশের প্রথম এবং একমাত্র ভূগর্ভস্থ জাদুঘর। জাদুঘরটির প্লাজাটি ৫৬৬৯ বর্গমিটার বিশিষ্ট টাইল দ্বারা আবৃত স্থান। জাদুঘরের মাঝখানে রয়েছে একটি ঝর্ণা, যাতে উপর থেকে পানি পরে। বাংলাদেশী স্থপতি কাশেফ মাহবুব চৌধুরী এবং মেরিনা তাবাসসুম ১৯৯৭ খ্রিস্টাব্দে একটি জাতীয় স্থাপত্যিক নকশা প্রতিযোগিতা জয়ের মাধ্যমে এই প্রকল্পটির কাজ বাস্তবায়নের সুযোগ লাভ করেন। ৬৭ একরজুড়ে বিস্তৃত পুরো প্রকল্পটির নির্মাণ ব্যয় প্রায় ১৭৫ কোটি টাকা।
জাদুঘরটিতে ১৪৪টি কাচের প্যানেলে ৩০০-এরও বেশি ঐতিহাসিক আলোকচিত্র প্রদর্শিত হয়। টেরাকোটা, ঐতিহাসিক আলোকচিত্র, যুদ্ধের ঘটনা সংবলিত সংবাদপত্রের প্রতিবেদনও প্রদর্শিত হয়। এছাড়া মুক্তিযুদ্ধের পক্ষে বিভিন্ন বিদেশী পত্রিকায় প্রকাশিত সংবাদের প্রতিলিপি এবং মুক্তিযুদ্ধের পক্ষে বিদেশে প্রচারণা সৃষ্টিতে তৈরিকৃত বিভিন্ন পোস্টারও জাদুঘরটিত প্রদর্শনীতে রয়েছে। বাংলাদেশের বেশ কিছু গুরুত্বপূর্ণ প্রত্নতাত্ত্বিক স্থান এবং স্থাপনার চিত্রও রয়েছে এখানে। ১৯৭১ সালের ১৬ ডিসেম্বরে যে টেবিলে তৎকালী পাকিস্তান সেনাবাহিনীর পূর্ব জোনের কমান্ডার লেফটেন্যান্ট জেনারেল আমির আবদুল্লাহ খান নিয়াজি আত্মসমর্পণ করে স্বাক্ষর করেন, তার একটি অনুলিপি রয়েছে জাদুঘরটিতে। তবে মূল টেবিলটি বাংলাদেশ জাতীয় জাদুঘরে রয়েছে।
সোহরাওয়ার্দী উদ্যানের ৫টি ফটক দিয়ে ভূ-গর্ভস্থ স্বাধীনতা জাদুঘরে যাওয়া যায়। তবে ইঞ্জিনিয়ারিং ইন্সটিটিউটের নিকটবর্তী ফটক এবং বাংলাদেশ জাতীয় জাদুঘরের বিপরীতে অবস্থিত ফটক দিয়ে সহজে প্রবেশ করা যায়। এর শীতকালীন সময়সূচী প্রতি শনিবার থেকে বুধবার সকাল ৯টা থেকে বিকাল সাড়ে ৪টা এবং গ্রীষ্মকালীন সময়সূচী প্রতি শনিবার থেকে বুধবার সকাল ১০টা থেকে বিকাল সাড়ে ৫টা। শুক্রবার বিকেল আড়াইটা থেকে স্বাধীনতা জাদুঘর দর্শনার্থীদের জন্য উন্মুক্ত করা হয়। বৃহস্পতিবার সাপ্তাহিক ছুটির দিন। প্রবেশ মূল্য ২০টাকা (প্রাপ্তবয়স্কদের জন্য) ও ১০ টাকা (শিশু-কিশোরদের জন্য)। বিদেশীদের জন্য প্রবেশ মূল্য ১০০ টাকা; তবে সার্কভুক্ত দেশের দর্শনার্থীদের জন্য প্রবেশ মূল্য ২০ টাকা।
ক

ক (, প্রাচীন ব্রাহ্মীরূপ:𑀓) হলো বাংলা বর্ণমালার প্রথম ব্যঞ্জনবর্ণ এবং ১২তম বর্ণ। ‘ক’ হলো একটি পূর্ণমাত্রাযুক্ত ব্যঞ্জনবর্ণ।
'ক' হলো বাংলা বর্ণমালার প্রথম বর্ণ এবং একই সাথে ব্রাহ্মী বর্ণমালারও প্রথম বর্ণ। এর আদিরূপ যোগ চিহ্নসদৃশ। বাংলা ভাষায় 'ক' আদ্যক্ষর রূপে বহুল ব্যবহৃত। ক-বর্গীয় ধ্বনিরও প্রথম ধ্বনি 'ক'। কখনো কখনো গণিতে অজ্ঞাত রাশি প্রকাশ করতে এই বর্ণটি ব্যবহার করা হয়।
'ক'কে প্রথাগতভাবে কন্ঠ্যধ্বনি বলা হয়। তবে এর উচ্চারণস্থান জিহ্বামূল বা পশ্চাত্তালু। ক ধ্বনি উচ্চারণের সময় নিঃশ্বাস ধীরে সংযোজিত হয়।তাই এটি অল্পপ্রাণ ধ্বনি। ক উচ্চারণের সময় স্বরতন্ত্রী অনুরণিত হয় না বিধায় এটি অঘোষ ধ্বনি।
কানোকা

কানোকা, () (বৈজ্ঞানিক নাম:Tristaniopsis laurina), হচ্ছে মিরটাসি পরিবারের একটি বৃক্ষ। এদের আদিবাস অস্ট্রেলিয়া। এই বৃক্ষ সাধারণত সমুদ্র উপকূলবর্তী এলাকায়ে অবস্থান করে। এরা নাতিদীর্ঘ, সাধারণত ৪.৬ মিটার থেকে ৯ মিটার পর্যন্ত লম্বা হয়ে থাকে। এদের বৃদ্ধি সাধারণত অত্যন্ত ধীর গতিতে হয়। এরা বহুশাখাবিশিষ্ট এবং প্রাকৃতিক বাসস্থানে ১২৮ ফুট পর্যন্ত লম্বা হতে পারে। এই বৃক্ষের মূল বৈশিষ্ট হলো এর উজ্জল হলুদ ফুলের থোকা, এর একটি বৈশিষ্টমূলক সৌরভ আছে যা অনেকের কাছে খুব একটা প্রীতিকর নাও লাগতে পারে, তথাপী এই ফুলের আকর্ষণে বাগানে অনেক মৌমাছির আগমন ঘটে।
সানতা মারতা

সানতা মারতা কলম্বিয়ায় অবস্থিত একটি শহর ম্যাগডালেনার রাজধানী এবং ব্যারেনকুইলা ও কার্টাজেনার পরেই কলম্বিয়ার ৩য় বৃহত্তম ক্যারিবীয় অঞ্চল। ২৯শে জুলাই, ১৫২৫ সালে স্প্যানিশ বিজেতা রোডরিগো দে বাস্টিডাস কর্তৃক প্রতিষ্ঠিত এই শহরটি কলম্বিয়ার প্রথম স্প্যানিশ উপনিবেশ ছিল। এই শহর গোটা দক্ষিণ আমেরিকার মধ্যে দ্বিতীয় এবং এই দেশের মধ্যে সবচেয়ে পুরাতন শহর। শহরটি একটি উপসাগরের তীরে অবস্থিত, এবং এই কারণে এটি একটি অন্যতম প্রধান পর্যটন কেন্দ্র।
ইউরোপীয় আবির্ভাবের পূর্বে, দক্ষিণ আমেরিকায় বসবাস করত আদিবাসীরা। ক্রান্তীয় আবহাওয়া, প্রচুর বৃষ্টিপাত, এবং স্প্যানিশ বিজেতাদ্বারা নিপীড়ন - ইত্যাদি কারণে এই অঞ্চলে আদিবাসিদের সংখ্যা কমে যায়।
তাইরোনা মধ্যম-থেকে দীর্ঘদেহী জনপদের কেন্দ্রে পরিণত হয়েছিল, যা পাথরের হাঁটার পথ, চত্বর, সুরক্ষিত জলপথ এবং কৃষি উৎপাদনের জন্য কিছু ফাঁকা স্থান নিয়ে গড়ে উঠেছিল। তাদের অর্থনীতি মূলত কৃষিকেন্দ্রীক ছিল; ভূট্টা, আনারস, ইউক্কা, এবং অন্যান্য স্থানীয় খাদ্যসামগ্রীই তাদের উৎপাদনের পণ্য ছিল। তায়রোনাদেরকে তাদের সময়ের চেয়েও অগ্রগামী ধরা হয়। প্রত্নতাত্ত্বিক অঞ্চলগুলোকে নিরীক্ষণপূর্বক কিছু সুগঠিত চত্বর ছাড়াও ছোট আকারের ভূগর্ভস্থ পাথরের সুড়ঙ্গ দেখতে পাওয়া যায়। তারা লবণ-উৎপাদন করতেও সক্ষম ছিলেন, যা একটি অন্যতম রপ্তানিপণ্য ছিল। তারা উপকূলীয় অঞ্চলের অন্যান্য আদিবাসীদের সাথে পণ্যের ব্যবসা করত। প্রত্নতাত্ত্বিক অভিযানে তাদের বেশিকিছু মৃৎশিল্প এবং সোনার উপরেও কাজ দেখতে পাওয়া যায়।
সানতা মারতার পতাকা দুইরঙাঃ সাদা ও নীল। সাদা রং শান্তিকে প্রতিফলিত করে, যাতে কোনপ্রকার বাঁধাছাড়াই সবাই এক। পতাকার নীল রং এই অঞ্চলের আকাশ, নদী এবং দিগন্তের দৃশ্য ও তুষার-আচ্ছন্ন সিয়েরা মাদ্রে পর্বতকে বোঝায়।
সানতা মারতা ম্যাগডালেনা প্রদেশে ক্যারিবীয় সাগরের পাশ ঘেঁষে দ্য বে অব সানতা মারতা (সানতা মারতা উপসাগর) এর তীরে অবস্থিত। বোগোটা থেকে ৯৯২ কিলোমিটার এবং বিখ্যাত ব্যারেনকুইলা থেকে ৯৩ কিলোমিটার দূরে অবস্থিত। উত্তর ও পশ্চিম ক্যারিবীয়ানের সীমান্তবর্তী এই অঞ্চল আরাক্যাটাক পৌরসভা ও সিয়েনাগার সাথে অবস্থান করছে।
সানতা মারতার অর্থনীতি মূলত পর্যটন, ব্যবসা, উপকূলীয় কার্যাবলী, মাছধরা এবং কৃষিভিত্তিক। তাই কলা, কফি, কোকো এবং কাসাভা ইত্যাদির এখানের প্রধান কৃষিজাত পণ্য।
সানতা মারতা একটি গুরুত্বপূর্ণ বন্দর। সাইমন বলিভার আন্তর্জাতিক বিমানবন্দর এই শহরের কেন্দ্র থেকে থেকে দূরে অবস্থিত। ঐতিহাসিক চরিত্র সাইমন বলিভার এখানেই মৃত্যুবরণ করেন, যা গোটা দক্ষিণ আমেরিকার জন্য একটি উল্লেখযোগ্য ঘটনা ছিল। তার নামানুসারেই এই বিমানবন্দরটি প্রতিষ্ঠিত হয়েছে। লা কুইন্তে দে সান পেড্রো আলেকজান্ড্রিনো হিসেবে পরিচিত তার গ্রাম এই শহরের কেন্দ্রের ঠিক বাইরেই অবস্থিত। যেহেতু প্রধান শহরকেন্দ্র উপকূলের কাছেই অবস্থিত, শহর-সম্প্রসারণে শহরটির বেশ সমস্যার মুখোমুখি হতে হয়। তবুও, প্রযুক্তিগতভাবে একটি পৃথক লোকালয় হিসেবে রোডাডেরো'প্রায়শই সানতা মারতার একটি অংশ হিসেবে ধরা হয়।
সানতা মারতার একটি যমজ শহর রয়েছে, যা ফ্লোরিডার মিয়ামি সৈকতে অবস্থিত।
১৯৬৪ গ্রীষ্মকালীন অলিম্পিকে নেপাল

নেপাল, জাপানের টোকিওতে অনুষ্ঠিত ১৯৬৪ গ্রীষ্মকালীন অলিম্পিকে প্রথমবারের মত অংশগ্রহণ করে।
পুরুষদের ম্যারাথন
ফ্লাইওয়েট
ফেদারওয়েট
লাইটওয়েট
লাইট ওয়েল্টারওয়েট
খ

খ () হলো বাংলা বর্ণমালার দ্বিতীয় ব্যঞ্জনবর্ণ এবং বাংলা বর্ণমালার বর্তমান বিন্যাস অনুযায়ী ১৩তম বর্ণ।‘খ’ হলো একটি অর্ধমাত্রাযুক্ত ব্যঞ্জনবর্ণ।
খ বাংলা ব্যঞ্জনবর্ণের দ্বিতীয় বর্ণ। এটি ক-বর্গীয় ধ্বনিরও দ্বিতীয় ধ্বনি। কখনো কখনো এটি গণিতে অজ্ঞাতরাশি নির্দেশ করতে ব্যবহৃত হয়। এটির প্রাচীন ব্রাহ্মীরূপ হল 𑀔।
•খ বর্ণটি বাংলা ভাষায় অন্য বর্ণের সঙ্গে যুক্ত হওয়ার প্রবণতা তেমন দেখায় না।<br>
•"খ্র" যুক্তবর্ণটি ইংরেজি বা বিদেশি শব্দের প্রতিবর্ণীকরণে ব্যবহৃত হয়। দেশীয় শব্দে এর ব্যবহার নেই।
খ হলো ধ্বনিগত বৈশিষ্ট্যের দিক দিয়ে কণ্ঠ্য ধ্বনি।এর উচ্চারণ জিহ্বামূল থেকে হয়ে থাকে। এটি একটি অঘোষ ধ্বনি যা উচ্চারণ করলে গলার স্বরতন্ত্রী অনুরণিত হয় না। এটি নিঃশ্বাসের উপর ভিত্তি করে একটি মহাপ্রাণ ধ্বনি।
হাইয়্যাট রিজেন্সি কলকাতা

হাইয়্যাট রিজেন্সি কলকাতা হলো ভারতের কলকাতায়, ই. এম.বাইপাস সংযোগ সড়কের উপর অবস্থিত একটি পাঁচ তারকার বিলাসবহুল হোটেল। এই হোটেলটি নেতাজী সুভাষ চন্দ্র বসু আন্তর্জাতিক/আভ্যন্তরীণ বিমানবন্দর, হাওড়া রেল স্টেশন থেকে ১১ কিমি (৬.৮৩ মাইল) দুরে অবস্থিত এবং শহরের অন্যান্য অংশের সাথে ভালোভাবে সংযুক্ত। ৬.৫ একর এলাকা জুড়ে ছড়ানো, এটা কলকাতার একটি পূর্ণ সেবা সম্পন্ন বিলাসবহুল ব্যবসায়িক হোটেল।এই হোটেলটিতে ২৩৩ টি রুম ও ১৩ টা সুইট, বিশেষ রেস্টুরেন্ট, একটি ব্যায়ামাগার এর সাথে স্পা, স্কোয়াশ এবং টেনিস কোর্ট এবং একটি ল্যান্ডস্কেপ\ড পুল আছে।
হোটেল টি ২০০২ সালে ১০ই আগস্ট খোলা হয় এবং এটি বিধাননগরের (স্থানীয়ভাবে যা সল্ট লেক সিটি হিসাবে পরিচিত), যেটা ভারতের পশ্চিমবঙ্গ রাজ্যের একটি পরিকল্পিত উপগ্রহ শহর, সেখান কার প্রথম পাঁচ তারকা হোটেল। রাজ্যের রাজধানী, কলকাতার জনসংখ্যা বৃদ্ধি কে সমন্বয়বিধান করতে ১৯৫৮ এবং ১৯৬৫ সালের মধ্যে বিধাননগর উন্নত করা হয়েছিল।
হোটেলটি ইস্টার্ন মেট্রোপলিটান বাইপাস এর উপর নির্মাণ করা হয়েছে, যেই রাস্তা টা কলকাতার দক্ষিণ অংশের সাথে উত্তরে সল্ট লেকের যোগাযোগ স্থাপন করে। রাস্তাটি কলকাতার পূর্ব দিকে বাইপাস করে এলাকায় বহুবর্ষজীবী যানজট হ্রাস করার জন্য নকশা করা হয়।
দি হাইয়্যাট রিজেন্সি কলকাতাতে ২৩৩ টি রুম ও সুইট আছে।হায়াত রিজেন্সি কলকাতা, ঝিম বাতাবরণ এবং অসাধারণ সুবিধা এবং সুযোগ সম্পন্ন রুম প্রদান করে।রুম গুলো মার্জিত অভ্যন্তরীণের সঙ্গে মালয়েশীয় সেগুনের মেঝে, টেক্সচার্দ দেয়াল এবং মেঝে থেকে ছাদ অবধি জানালার সংমিশ্রণ রয়েছে। ঘর এ দেওয়া সুযোগ এর মধ্যে হেয়ার ড্রায়ার, মিনি বার, ২৫" কেবেল/স্যাটেলাইট টেলিভিশন, দ্বৈত লাইন টেলিফোন, অনুরোধে ডিভিডি, পৃথক এয়ার কন্ডিশনার নিয়ন্ত্রণ এবং কফি মেকার আছে।
হোটেলটি মিটিং এবং কনফারেন্স রুম, রাজপ্রতিনিধিত্ব বলরুম, গুচি চত্বর এ বিবাহ এবং বহিরঙ্গন স্থানগুলোর জন্য পুলসাইড প্রদান করে।বহিরঙ্গন কার্যক্রম এর জন্য হোটেল টিতে টেনিস এবং স্কোয়াশ কোর্ট এবং জগিং ট্র্যাক আছে। ডাইনিং এবং বিনোদন বিকল্পের মধ্যে অন্তর্ভুক্ত গুচি নামক একটি ভারতীয় রেস্টুরেন্ট, লা কুসিনা নামক একটি ইতালীয় রেস্টুরেন্ট, ওয়াটারসাইড ক্যাফে নামক একটি বেকারি এবং দি বার এবং পুলসাইড বার। এই হোটেল এ ক্লাব প্রানা নামে একটি হোলিস্টিক স্পা ঘর আছে।
১৯৮০ গ্রীষ্মকালীন অলিম্পিকে নেপাল

নেপাল, সোভিয়েত ইউনিয়নের মস্কোতে অনুষ্ঠিত ১৯৮০ গ্রীষ্মকালীন অলিম্পিকে অংশগ্রহণ করে।
পুরুষদের ১০০ মিটার
পুরুষদের ১০০০০ মিটার
পুরুষদের ম্যারাথন
পুরুষদের ফ্লাইওয়েট ( ৫১ কেজি)
<br>
পুরুষদের ব্যান্টামওয়েট (৫৪ কেজি )
<br>
পুরুষদের ফেদারওয়েট (৫৭ কেজি)
<br>
পুরুষদের হাল্কা-ত্তজনবিশেষ (৬৩.৫ কেজি)
১৯৮৪ গ্রীষ্মকালীন অলিম্পিকে নেপাল

নেপাল, মার্কিন যুক্তরাষ্ট্রের লস অ্যাঞ্জেলেসে অনুষ্ঠিত ১৯৮৪ গ্রীষ্মকালীন অলিম্পিকে পঞ্চমবারের মত অংশগ্রহণ করে।
পুরুষদের ৪০০ মিটার
পুরুষদের ৮০০ মিটার 
পুরুষদের ম্যারাথন
সৈনিক স্কুল, গোয়ালপারা

সৈনিক স্কুল হল সামরিক বিদ্যালয়।
৯৬৪ সালের ১২ নভেম্বর এটি ভারতের প্রতিরক্ষা মন্ত্রালয়ের অধীনে প্রতিষ্ঠা করা হয়েছিল। বর্তমানে এটি আবাসিক বিদ্যালয়।
১৯৬১ সালে তৎকালীন ভারত এর প্রতিরক্ষা মন্ত্রী ভি. কে. মেননে প্রতিষ্ঠা করার কথা উত্থাপন কৰে। প্রথমে ভারতে ১৮টি সৈনিক স্কল প্রতি২ষ্ঠ করা হয়। ১৯৬৪ সালের ১২ নভেম্বর অসমের গোয়ালপারা জিলা তে এই বিদ্যালয়খন স্থাপন করা হয়।
সৈনিক স্কুল, গোয়লপারা ভারত এর উত্তর-পূব অঞ্চল এ অবস্থিত। এই অঞ্চলের মণিপুর এর ইম্ফল তে অন্য এখন সৈনিক স্কুল প্রতিষ্ঠা করা হয়েছে। এই বিদ্যালয়টি এখন গোয়ালপারা শহর থেকে ১৮ কি.মি. দূরত্বে অবস্থিত। এটির নিকটর্বতী রেল স্টেশন হচ্ছে গোয়ালপারা। দূরত্ব প্রায় ২৩ কি.মি.।